Pasiūlymas TARYBOS REGLAMENTAS kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas /* KOM/2011/0231 galutinis - NLE 2011/0099 */





[pic] | EUROPOS KOMISIJA | Briuselis, 2011.4.28 KOM(2011) 231 galutinis 2011/0099 (NLE) Pasiūlymas TARYBOS REGLAMENTAS kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas AIŠKINAMASIS MEMORANDUMAS PASIŪLYMO APLINKYBĖS Šiuo Tarybos reglamento projektu siekiama pratęsti autonominį muitų taikymo sustabdymą tam tikrų tipų monitoriams, kuriems muitų taikymas autonomiškai sustabdytas iki 2010 m. gruodžio 31 d. 2009 m. kovo 5 d. Tarybos reglamentu (EB) Nr. 179/2009, iš dalies keičiančiu Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą, ribotam laikotarpiui autonomiškai sustabdytas Bendrojo muitų tarifo konvencinės muito normos taikymas tam tikriems nespalvoto vaizdo monitoriams, priskiriamiems 8528 59 10 subpozicijai[1], ir tam tikriems spalvoto vaizdo monitoriams, priskiriamiems 8528 59 90 subpozicijai[2]. Ši priemonė nustojo galioti 2010 m. gruodžio 31 d. Europos pramonė, kuriai atstovauja DigitalEurope, pateikė prašymą pratęsti pirmiau nurodytą muito taikymo sustabdymą. Dėl informacinių technologijų ir buitinės elektronikos susiejimo susiklostė tokia padėtis, kai daugelis monitorių gali būti naudojami automatinio duomenų apdorojimo sistemose ir veikti kartu su įvairiais buitiniais elektroniniais prietaisais, pvz., DVD grotuvais, vaizdo žaidimų mašinomis ir automobilinėmis pramogų sistemomis. Atsižvelgiant į Europos pramonės atstovų pageidavimą pratęsti muito taikymo sustabdymą ir vartotojų interesus, Sąjungai būtų naudinga pratęsti autonominį muito taikymo sustabdymą tam tikriems monitoriams iki 2011 m. birželio 30 d. ir atitinkamai iš dalies pakeisti Tarybos reglamento (EEB) 2658/87 I priedą. Be to, kad būtų išvengta sustabdymo taikymo spragos, siūloma šį Tarybos reglamentą taikyti atgaline data nuo 2011 m. sausio 1 d. Šis pasiūlymas atitinka Sąjungos išorės prekybos ir pramonės politiką. Atsižvelgiant į tai, kas išdėstyta, siūloma, kad Komisija persiųstų Tarybai šį pasiūlymą pratęsti dabartinį autonominį muito taikymo sustabdymą ir atitinkamai iš dalies pakeisti Tarybos reglamento (EEB) Nr. 2658/87 I priedą. KONSULTACIJŲ SU SUINTERESUOTOSIOMIS ŠALIMIS REZULTATAI IR POVEIKIO VERTINIMAS 2010 m. gruodžio 17 d. konsultuotasi su Muitinės kodekso komiteto Ekonominių tarifų klausimų ekspertų grupe. 2011 m. vasario 9 d. konsultuotasi su Muitinės kodekso komiteto Tarifų ir statistinės nomenklatūros skyriumi. Europos pramonė, kuriai atstovauja bendrovė DigitalEurope, pritarė sustabdymo pratęsimui. TEISINIAI PASIŪLYMO ASPEKTAI Šio reglamento pasiūlymo teisinis pagrindas – Sutarties dėl Europos Sąjungos veikimo 31 ir 32 straipsniai. Pasiūlymui subsidiarumo principas netaikomas, nes ši sritis priklauso išimtinei Sąjungos kompetencijai. Pasiūlymas atitinka proporcingumo principą, nes, kaip numatyta Sutartyje, juo skatinama valstybių narių ir trečiųjų šalių prekyba bei derinami ekonominių operacijų vykdytojų (Bendrijos gamintojų ir importuotojų) komerciniai interesai, nekeičiant ES PPO sąrašo. Remiantis Sutarties dėl Europos Sąjungos veikimo 31 straipsniu, autonominį muitų tarifų taikymo sustabdymą ir kvotas, remdamasi Komisijos pasiūlymu, kvalifikuota balsų dauguma nustato Taryba. POVEIKIS BIUDŽETUI Nesurinkti muitai, kurių suma yra apie 45,17 mln. EUR (remiantis 2009 m. importo duomenimis). NEPRIVALOMI DUOMENYS Kadangi pasiūlytas reglamentas nustos galioti 2011 m. birželio 30 d., rekomenduojama jį nedelsiant priimti. 2011/0099 (NLE) Pasiūlymas TARYBOS REGLAMENTAS [data] kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 31 straipsnį, atsižvelgdama į Europos Komisijos pasiūlymą, kadangi: 1. 2009 m. kovo 5 d. Tarybos reglamentu (EB) Nr. 179/2009, iš dalies keičiančiu Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą[3], dvejų metų laikotarpiui visiškai sustabdytas autonominių Bendrojo muitų tarifo muitų taikymas tam tikriems nespalvoto vaizdo arba kito vienspalvio vaizdo monitoriams ir tam tikriems spalvoto vaizdo monitoriams, kurie pagaminti naudojant skystųjų kristalų vaizduoklių technologiją ir kurių KN kodai yra 8528 59 10 ir 8528 59 90. 2. Dėl ekonominių ir su pramonės politika susijusių priežasčių Sąjungai būtų naudinga pratęsti Reglamentu (EB) Nr. 179/2009 nustatytą autonominį muito taikymo sustabdymą šešių mėnesių laikotarpiui nuo 2011 m. sausio 1 d. 3. Pakeitus Kombinuotosios nomenklatūros 8528 poziciją, minėti monitoriai šiuo metu priskiriami KN kodams 8528 59 10 ir 8528 59 40. Todėl šiuo reglamentu nustatytas muitų tarifo taikymo sustabdymas turėtų būti siejamas su šiais KN kodais. 4. Todėl Tarybos reglamentas (EEB) Nr. 2658/87[4] turėtų būti atitinkamai iš dalies pakeistas. 5. Šiuo reglamentu nustatytas sustabdymas yra Reglamento (EB) Nr. 179/2009, kurio galiojimas baigėsi 2010 m. gruodžio 31 d., taikymo pratęsimas. Kadangi Sąjungai nenaudinga, kad nebebūtų taikomas monitorių, kuriems taikomas sustabdymas, tarifų režimas, šis reglamentas turėtų būti taikomas nuo 2011 m. sausio 1 d., PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2658/87 I priedo antros dalies XVI skyriaus 85 skirsnis iš dalies keičiamas taip: (1). KN kodui 8528 59 10 skirtos 3 skilties tekstas pakeičiamas taip: „14 (*) _________ (*) Iki 2011 m. birželio 30 d. autonomiškai sustabdytas muito taikymas nespalvoto arba kito vienspalvio vaizdo monitoriams, kurie pagaminti taikant skystųjų kristalų vaizduoklių technologiją ir kuriuose yra arba skaitmeninė vaizdo signalo (DVI) jungtis, arba analoginė vaizdo signalo (VGA) jungtis, arba abi, kurių ekrano įstrižainės ilgis ne didesnis kaip 77,5 cm (t. y. 30,5 colio), kurių ekrano kraštinių santykis yra 1:1, 4:3, 5:4 arba 16:10, kurių vaizdo elementų (taškų) skiriamoji geba didesnė kaip 1,92 mega vaizdo elementų ir kurių taško žingsnis ne didesnis kaip 0,3 mm. (TARIC kodas 8528 59 10 10)“. (2). KN kodui 8528 59 40 skirtos 3 skilties tekstas pakeičiamas taip: „14 (*) _________ (*) Iki 2011 m. birželio 30 d. autonomiškai sustabdytas muito taikymas spalvoto vaizdo monitoriams, kurie pagaminti taikant skystųjų kristalų vaizduoklių technologiją, kurių ekrano įstrižainės ilgis ne didesnis kaip 55,9 cm, (t. y. 22 coliai), o ekrano kraštinių santykis 1:1, 4:3, 5:4 arba 16:10. (TARIC kodas 8528 59 40 40)“. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2011 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU PAJAMOMIS, PAŽYMA PASIŪLYMO PAVADINIMAS Tarybos reglamento, kuriuo iš dalies keičiamas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas, pasiūlymas. BIUDŽETO EILUTĖS Skyrius ir straipsnis: 12 skyrius, 120 straipsnis. Atitinkamais metais biudžete numatyta suma: 16 653 700 000 EUR (B2011) FINANSINIS POVEIKIS ( Pasiūlymas neturi finansinio poveikio X Pasiūlymas neturi finansinio poveikio išlaidoms, bet pajamoms turi tokį finansinį poveikį: Remiantis 2009 m. importo duomenimis, apskaičiuota, kad negauta daugiausiai 45,17 mln. EUR pajamų. (mln. EUR dešimtųjų tikslumu) Biudžeto eilutė | Pajamos[5] | 6 mėnesių laikotarpis, prasidedantis (mmmm/mm/dd) | [Metai : 2011 m. pirmasis semestras] | 120 straipsnis | Poveikis nuosaviems ištekliams | 2011/01/01 | 45 166 000 | KOVOS SU SUKČIAVIMU PRIEMONĖS Bendrijos muitinės kodekse nustatytų įprastų priemonių taikymas. KITOS PASTABOS Taikytas šis skaičiavimo metodas: Buvo atrinkti 2009 m. duomenys apie monitorių importo pagal TARIC kodus 8528 59 10 10 ir 8528 59 90 40 vertę (visų 2010 m. duomenų tuo metu nebuvo). Gautai vertei taikyta atitinkama muito norma (14 %), kad būtų apskaičiuoti negauti muitai už pagal šiuos kodus importuotus produktus. Galiausiai atskaitytos surinkimo išlaidos (25 %), kad būtų apskaičiuota, kiek 2009 m. prarasta nuosavų išteklių. Daroma prielaida, kad prekybos nagrinėjamaisiais produktais apimtis laikotarpiu, kuris nagrinėjamas šiame pasiūlyme dėl autonominio muito taikymo sustabdymo, nesikeis. 860,3 mln. EUR (importo vertė ) * 0,14 = 120,44 mln. EUR (bendroji vertė)* 0,75 = 90,33 mln. EUR (grynoji vertė per metus) * 0,5 = 45,17 EUR (grynoji vertė 6 mėn. laikotarpiu) Tradiciniais nuosavaisiais ištekliais laikomų pajamų sumažėjimas kompensuojamas valstybių narių įnašais, pagrįstais BNP. [pic][pic][pic] [1] Nespalvoto arba kito vienspalvio vaizdo monitoriai, kurie pagaminti taikant skystųjų kristalų vaizduoklių technologiją ir kuriuose yra arba skaitmeninė vaizdo signalo jungtis, arba analoginė vaizdo signalo jungtis, arba abi, kurių ekrano įstrižainės ilgis ne didesnis kaip 77,5 cm (t. y. 30,5 colio), kurių ekrano kraštinių santykis yra 1:1, 4:3, 5:4 arba 16:10, kurių vaizdo elementų (taškų) skiriamoji geba didesnė kaip 1,92 mega vaizdo elementų ir kurių taško žingsnis ne didesnis kaip 0,3 mm. [2] Spalvoto vaizdo monitoriai, kurie pagaminti taikant skystųjų kristalų vaizduoklių technologiją ir kurių ekrano įstrižainės ilgis ne didesnis kaip 55,9 cm, (t. y. 22 coliai), o ekrano kraštinių santykis 1:1, 4:3, 5:4 arba 16:10. [3] OL L 63, 2009 3 7, p. 1. [4] OL L 256, 1987 9 7, p. 1. [5] Tradicinių nuosavų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.